

ATVIRAS KONKURSAS (SUPAPRASTINTAS)
VANDENTIEKIO BOKŠTO ELEKTROS INSTALIACIJOS, VIDAUS IR AVIACINIO KLIŪTINIO APŠVIETIMO ATNAUJINIMO DARBŲ
PIRKIMO SĄLYGOS

1.1. Perkantysis subjektas yra UAB „Birštono vandentiekis“ (toliau tekste – Užsakovas, arba Perkantysis subjektas), vykdydamas šį viešąjį pirkimą (toliau – Pirkimas), numato įsigyti vandentiekio bokšto elektros instaliacijos, vidaus ir aviacinio kliūtinio apšvietimo atnaujinimo darbus (toliau – Darbai).
1.2. Pirkimas vykdomas vadovaujantis Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Įstatymas), Lietuvos Respublikos civiliniu kodeksu (toliau – Civilinis kodeksas), kitais vandentvarkos srities perkančiųjų subjektų pirkimus reglamentuojančiais teisės aktais bei šiais Pirkimo dokumentais.
1.3. Perkantysis subjektas yra pridėtinės vertės mokesčio (toliau – PVM) mokėtojas. 
1.4. Pirkimas vykdomas elektroniniu būdu Centrinės viešųjų pirkimų informacinės sistemos (toliau - CVP IS) priemonėmis, kur užtikrinta nediskriminuojanti rangovų, visiems prieinama ir suderinta su visuotinai naudojamomis informacinių ir ryšių technologijų priemonėmis, neribojanti rangovų galimybių dalyvauti Pirkimo procedūroje neribota, visapusė, tiesioginė ir neatlygintina prieiga prie paskelbtų Pirkimo dokumentų.
1.5. Šis Pirkimas nėra rezervuotas pagal Įstatymo 35 ir 36 str. nuostatas.
1.6. Šiame pirkime Perkantysis subjektas nenumato skelbti savanoriško ex ante skaidrumo skelbimo.
1.7. Pasiūlymą gali pateikti kiekvienas suinteresuotas rangovas, dalyvių skaičius skelbiamame konkurse neribojamas.
1.8. Perkantysis subjektas užtikrina, kad vykdant Pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.
1.10. Pirkimo dokumentai parengti lietuvių kalba, yra tikslūs, aiškūs, be dviprasmybių, kad rangovai galėtų pateikti pasiūlymus, o Perkantysis subjektas – nupirkti tai, ko reikia. Planuojant Pirkimą ir jam rengiantis nesiekiama išvengti Įstatyme nustatytos tvarkos taikymo ar dirbtinai sumažinti konkurenciją, šiuo Pirkimu nėra nepagrįstai sudarytos palankesnės ar nepalankesnės sąlygos tam tikriems rangovams.
1.11. Pirkimas vykdomas kaip žaliasis pirkimas. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.1 ir 4.4.4.2 papunkčiais, pirkimui taikomi šie aplinkosauginiai principai:
· darbams atlikti sunaudojama mažiau gamtos išteklių ir (ar) naudojamos pakartotinai panaudotos ir (ar) perdirbtos medžiagos;
· darbams atlikti sunaudojama mažiau elektros energijos.
1.11.2. Vykdydamas darbus, Rangovas privalo racionaliai ir taupiai naudoti gamtos išteklius, elektros energiją, statybines, elektros instaliacijos ir kitas darbams reikalingas medžiagas. Medžiagos ir įranga turi būti naudojamos tik tokiais kiekiais, kurie būtini tinkamam darbų atlikimui ir saugiam bei tinkamam įrenginių funkcionavimui užtikrinti. 
1.11.3. Kai techniniu požiūriu galima pasirinkti lygiavertes medžiagas, gaminius ar įrangą, turi būti teikiama pirmenybė tiems, kurių sudėtyje yra pakartotinai panaudotų ir (ar) perdirbtų medžiagų arba kurie, pasibaigus jų naudojimui, gali būti pakartotinai panaudoti ir (ar) perdirbti.
1.11.4. Vykdant apšvietimo atnaujinimo darbus, kai tai techniškai tinkama, turi būti naudojami energiją efektyviai vartojantys šviestuvai ir šviesos šaltiniai, kurių naudojimo metu sunaudojama mažiau elektros energijos.
1.11.5. Darbų vykdymo metu susidariusios atliekos, įskaitant demontuotus elektros kabelius ir laidus, šviestuvus, šviesos šaltinius, elektros instaliacijos įtaisus, metalines konstrukcijas, pakuotes ir kitas atliekas, turi būti tvarkomos Lietuvos Respublikos teisės aktų nustatyta tvarka. Rangovas privalo užtikrinti atliekų rūšiavimą, atskirą jų surinkimą, tinkamą laikiną laikymą ir perdavimą teisę tokias atliekas tvarkyti turintiems atliekų tvarkytojams.
1.11.6. Rangovas privalo imtis priemonių, kad darbų metu naudojamos ir susidarančios medžiagos, atliekos bei kitos medžiagos nepatektų į aplinką, paviršinius vandens telkinius ar dirvožemį. Darbai turi būti organizuojami taip, kad būtų kuo mažiau teršiama aplinka ir susidarytų kuo mažiau atliekų.
1.11.7. Perkančiajam subjektui pareikalavus, Rangovas turi pateikti dokumentus, pagrindžiančius šiame skyriuje nustatytų aplinkos apsaugos kriterijų laikymąsi, įskaitant informaciją apie panaudotas medžiagas, įrangą ir jų aplinkosaugines savybes bei dokumentus, patvirtinančius darbų metu susidariusių atliekų perdavimą teisę jas tvarkyti turintiems atliekų tvarkytojams.
1.11.8. Šiame skyriuje nustatyti aplinkos apsaugos kriterijai taikomi visą darbų vykdymo laikotarpį ir yra privalomi Rangovui visą pirkimo sutarties galiojimo laikotarpį.

2. PIRKIMO OBJEKTAS

[bookmark: _Hlk95124816]2.1. Šio Pirkimo objektas yra – vandentiekio bokšto elektros instaliacijos, vidaus ir aviacinio kliūtinio apšvietimo atnaujinimo darbai. BVPŽ kodas – 45310000-3 – Elektros instaliacijos montavimo darbai.
2.2. Darbų sąrašas  ir  Darbų kiekiai (apimtys),  yra nurodyti techninėje specifikacijoje 1 priedas.
2.3. Pirkimas į atskiras dalis neskaidomas. Rangovas privalo pateikti pasiūlymą, apimantį visus Pirkimo dokumentuose nurodytus Pirkimo objekto Darbus.
2.4. Pateikdamas savo pasiūlymą, Rangovai sutinka su visais Pirkimo dokumentų reikalavimais, pirkimo sutarties sąlygomis, ir bendrosiomis bei konkrečiosiomis šio Pirkimo sutarties sąlygomis. 
2.5. Rangovams neleidžiama pateikti alternatyvių pasiūlymų. 
2.6. Rangovas padengia visas išlaidas, susijusias su pasiūlymų parengimu ir pateikimu. Perkantysis subjektas nėra atsakingas už šias išlaidas, neatsižvelgiant į Pirkimo eigą ar rezultatus. 
2.7. Darbų atlikimo vieta – Birštonas, N. Silvanavičiaus g. 2. 

3. RANGOVŲ PAŠALINIMO PAGRINDŲ NEBUVIMO IR KVALIFIKACIJOS REIKALAVIMAI
	3.1 Rangovams pašalinimo pagrindai nenustatomi. Rangovas, rangovų grupės, subrangovams ir kitų ūkio subjektų kvalifikacija dėl teisės verstis atitinkama veikla bus tikrinama arba tikrinama ne visa apimtimi, Rangovas įsipareigoja, kad pirkimo sutartį vykdys tik tokią teisę turintys asmenys. Perkančiajam subjektui Rangovas turės pateikti atitikimą įrodančius dokumentus. 
3.2 Rangovo atitiktis nustatytiems kvalifikacijos reikalavimams tikrinama tik galimai laimėjusio Rangovo atžvilgiu, teisės aktuose ir pirkimo dokumentuose nustatyta tvarka. Atsižvelgiant į pirkimo objekto pobūdį, darbų apimtį ir numatomą pirkimo vertę, Rangovui nustatomi šie minimalūs kvalifikacijos reikalavimai:
	Eil. Nr.
	Kvalifikacijos reikalavimai
	Pateikiami dokumentai

	3.2.1.
	Rangovas turi teisę vykdyti ypatingojo statinio elektros inžinerinių sistemų įrengimo darbus. Rangovas turi turėti teisę būti ypatingojo statinio statybos rangovu ir vykdyti statinio elektros inžinerinių sistemų įrengimo darbus.
	Pateikiamas galiojantis Rangovo kvalifikacijos atestatas ir (ar) teisės pripažinimo dokumentas, suteikiantis teisę vykdyti atitinkamus ypatingojo statinio elektros inžinerinių sistemų įrengimo darbus. Jeigu šie duomenys yra viešai prieinami valstybiniuose registruose ar informacinėse sistemose, Perkantysis subjektas turi teisę juos patikrinti pats.

	3.2.2.
	Rangovas turi užtikrinti, kad elektros darbus atliktų atitinkamą kvalifikaciją ir teisę turintys darbuotojai. Elektros darbus atliekantys darbuotojai turi būti teisės aktų nustatyta tvarka kvalifikuoti ir turėti teisę atlikti jiems pavestus darbus elektros įrenginiuose iki 1000 V.
	Pateikiamas elektros darbus atliksiančių darbuotojų sąrašas, nurodant jų vardą, pavardę, pareigas ir kvalifikaciją. Pateikiami darbuotojų kvalifikaciją ir teisę atlikti atitinkamus elektros darbus patvirtinantys dokumentai arba duomenys, leidžiantys Perkančiajam subjektui patikrinti darbuotojų kvalifikaciją.

	3.2.3.
	Rangovas turi užtikrinti, kad darbus aukštyje ir elektros įrenginių matavimo, bandymo, paleidimo bei derinimo darbus atliktų atitinkamą pasirengimą ir teisę turintys asmenys. Darbuotojai, atliekantys aukštalipio darbus, kai pagrindinė apsaugos nuo kritimo iš aukščio priemonė yra apraišai, turi turėti tokiems darbams atlikti reikalingą pasirengimą ir dokumentus. Elektros įrenginių matavimo, bandymo, paleidimo ir derinimo darbus turi atlikti asmuo, turintis teisę vykdyti atitinkamą elektros įrenginių eksploatavimo veiklą.
	Pateikiamas atitinkamus darbus atliksiančių darbuotojų sąrašas ir jų kvalifikaciją, pasirengimą bei teisę atlikti atitinkamus darbus patvirtinantys dokumentai arba duomenys, leidžiantys Perkančiajam subjektui patikrinti šių asmenų kvalifikaciją ir teisę vykdyti atitinkamus darbus.



4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jeigu Pirkimo procedūrose dalyvauja jungtinės veiklos pagrindu susivienijusi tiekėjų grupė, jie kartu su pasiūlymu turi pateikti jungtinės veiklos sutarties skaitmeninę kopiją. Jungtinės veiklos sutartyje turi būti nurodyta: tiekėjų grupės sudėtis, kiekvieno tiekėjų grupės dalyvio įsipareigojimai vykdant numatomą su Pirkėju sudaryti sutartį, šių įsipareigojimų vertės dalis, išreikšta procentiniu dydžiu, įeinanti į bendrą Pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajam subjektui pagal Sutartį nevykdymą. Taip pat jungtinės veiklos sutartyje turi būti numatyta, kuris tiekėjų grupės narys atstovauja tiekėjų grupei (yra įgaliojamas ūkio subjektų grupės vardu teikti pasiūlymą, su kuo Perkantysis subjektas turėtų bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją, laimėjus Pirkimą, – pasirašyti pirkimo sutartį su Perkančiuoju subjektu ir sutartyje nustatyta tvarka – pasirašyti Pirkimo sutartį, teikti sąskaitas - faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su Sutarties vykdymu susijusius dokumentus (įgaliotas dalyvis) ir kt.) bei nustatytas draudimas keisti tiekėjų grupės narių sudėtį iki Pirkimo sutarties sudarymo bei įrašyta nuostata, kad tiekėjai gali pakeisti tiekėjų grupės narį, tik gavę išankstinį raštišką Perkančiojo subjekto sutikimą. 
4.2. Perkantysis subjektas nereikalauja, kad ūkio subjektų grupės pateiktą pasiūlymą pripažinus laimėjusiu ir Perkančiajam subjektui pasiūlius sudaryti pirkimo sutartį ši ūkio subjektų grupė įgautų tam tikrą teisinę formą. 
4.3. Jungtinės veiklos sutartyje privalo būti įrašytas Rangovų grupės įsipareigojimas nekeisti jungtinės veiklos sutarties projekto įgyvendinimo metu.

[bookmark: _Hlk494889295]5. PASIŪLYMŲ RENGIMAS, PATEIKIMAS, KEITIMAS

5.1. Pateikdamas pasiūlymą (ir jo priedus), Rangovas sutinka su šiais Pirkimo dokumentais, technine specifikacija ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Sutarties įvykdymui.
5.2. Kartu su pasiūlymu turi būti pateikiamas:
5.2.1. Nacionalinio saugumo reikalavimų atitikties deklaracija (2 priedas).
5.2.2. Rangovas kartu su pasiūlymu pateikia dokumentus, patvirtinančius jo teisę verstis pirkimo objektui vykdyti reikalinga veikla.
5.2.3. Deklaracija (-os) dėl sutikimo būti subrangovu (jei pasitelkiami), jei dalyvayja daugiau nei vienas rangovas.
[bookmark: _GoBack]5.2.4. Jungtinės veiklos sutarties kopija, jei vieną Pasiūlymą pateikia jungtinei veiklai susivienijusių Rangovų grupė; 
5.2.5. Įgaliojimas pasirašyti pasiūlymą (jei taikoma).
5.3. Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo reikalavimus.
5.4. Pasiūlymas turi būti pateikiamas tik elektroninėmis priemonėmis, naudojantis CVP IS. Pasiūlymus gali teikti tik CVP IS registruoti Rangovai. Visi pasiūlymo dokumentai turi būti pateikiami elektronine forma CVP IS. Dokumentai turi būti pateikti Pirkimo sąlygose ir CVP IS leidžiamais failų formatais. Pateikdamas pasiūlymą Rangovas patvirtina, kad pateikti dokumentai ir jų skaitmeninės kopijos yra tikri ir atitinka originalus. Perkantysis subjektas turi teisę pareikalauti pateikti dokumentų originalus.
5.5. Rangovo pasiūlymas bei kita korespondencija pateikiama lietuvių kalba (prie pasiūlymo pridedamiems priedams techninės charakteristikos, techninė dokumentacija turi būti pateikta lietuvių kalba). Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą (jei Pirkimo dokumentuose nenumatyta kitaip). Vertimas turi būti patvirtintas Rangovo ar jo įgalioto asmens parašu.
5.6. Pasiūlymą sudaro Rangovo pateiktų duomenų, dokumentų elektroninėje formoje ir atsakymų CVP IS priemonėmis, visuma (Perkantysis subjektas pasilieka sau teisę pareikalauti dokumentų originalų). 
5.7. Rangovas gali pateikti tik vieną pasiūlymą – individualiai arba kaip ūkio subjektų grupės narys. Jei Rangovas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
5.8. Rangovas nėra leidžiama pateikti alternatyvių pasiūlymų. Rangovas pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
5.9. Rangovas prisiima visas išlaidas, susijusias su pasiūlymo rengimu ir įteikimu, Perkantysis subjektas nėra atsakingas ar įpareigotas dėl šių išlaidų. Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi Pirkimas.
5.10. Rangovas pasiūlymas ir pasiūlymo kaina turi apimti visus Pirkimo objekto Darbus. Į pasiūlymo kainą turi būti įskaičiuota:
5.10.1. visų Pirkimo objekto Darbų nurodytų ar kitaip paminėtų bent viename iš sutartį sudarančių dokumentų, kuriuos Rangovas įsipareigoja Perkančiajam subjektui įvykdyti ir pabaigti;
5.10.2. klaidų ištaisymo pagal Pirkimo sutarties sąlygas išlaidos;
5.10.3. į Rangovo nurodytą kainą įtraukiamos visos išlaidos, muitai, mokesčiai ir rinkliavos, kurios Rangovo yra mokėtinos pagal sutartį arba dėl bet kurios kitos nors priežasties.
5.11. Rangovas pasiūlyme gali nurodyti konkrečią informaciją, kurią laiko konfidencialia. Konfidencialia gali būti komercinė (gamybinė) paslaptis, kaip ji apibrėžta Lietuvos Respublikos civilinio kodekso 1.116 straipsnio 1 dalyje, taip pat kita informacija, atitinkanti Lietuvos Respublikos pirkimų įstatymo 32 straipsnio 2 dalyje nustatytus konfidencialumo reikalavimus. Rangovas turi aiškiai nurodyti, kuri konkreti pasiūlymo informacija yra konfidenciali, ir, Perkančiajam subjektui pareikalavus, pagrįsti jos konfidencialumą bei pateikti tai patvirtinančius įrodymus. Visa pasiūlymą sudaranti informacija negali būti laikoma konfidencialia. Konfidencialia taip pat negali būti laikoma informacija, kurios konfidencialumo ribojimas nustatytas Įstatyme, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis, taip pat kitą pagal teisės aktus viešintiną informaciją. Perkančiajam subjektui kilus abejonių dėl nurodytos informacijos konfidencialumo, jis turi teisę pareikalauti Rangovo pagrįsti tokios informacijos konfidencialumą. Rangovui nepateikus pakankamų įrodymų, Perkantysis subjektas turi teisę tokios informacijos nepripažinti konfidencialia. Suinteresuoti dalyviai gali Įstatymo nustatyta tvarka susipažinti su kitų Rangovų pasiūlymais, išskyrus informaciją, kuri pagrįstai pripažinta konfidencialia.
5.12. Pasiūlymas turi galioti ne trumpiau kaip 35 dienas nuo pasiūlymų pateikimo termino pabaigos. Pasiūlymo formoje Rangovas nurodo pasiūlymo galiojimo terminą. Jeigu pasiūlymo formoje Rangovas pasiūlymo galiojimo termino nenurodo, laikoma, kad pasiūlymas galioja 35 dienas nuo pasiūlymų pateikimo termino pabaigos.
5.13. Kol nesibaigė pasiūlymų galiojimo laikas, Perkantysis subjektas turi teisę prašyti, kad Rangovai pratęstų jų galiojimą iki konkrečiai nurodyto laiko. Rangovas gali atmesti tokį prašymą neprarasdamas teisės į savo pasiūlymo galiojimo užtikrinimą.
5.14. Perkantysis subjektas turi teisę pasiūlymų pateikimo laiką pratęsti. Visiems Rangovams, kurie prisiregistravę CVP IS prie Pirkimo, Perkantysis subjektas atskirai praneš naują pasiūlymų pateikimo datą. Nauja pasiūlymų pateikimo data taip pat bus skelbiama CVP IS ir Europos Sąjungos oficialaus leidinio priede (OL/S) TED‘o duomenų bazėje.
5.15. Perkantysis subjektas neatsako dėl pasiūlymų, kurie nebuvo gauti ar gauti pavėluotai dėl telekomunikacijų priemonių darbo sutrikimų ar kitų nenumatytų atvejų. Perkantysis subjektas, gavęs pasiūlymą po nurodytos pasiūlymų pateikimo datos, apie tai informuoja Rangovą, o tokio pasiūlymo nenagrinėja ir nevertina.
5.16. Pasiūlymai turi būti pateikti ne vėliau kaip iki skelbime nurodytos datos ir laiko. 
5.17 Kol nepasibaigė pasiūlymų pateikimo terminas, Rangovas gali pakeisti arba atšaukti savo pasiūlymą.

6. PASIŪLYMŲ ŠIFRAVIMAS
6.1. Rangovas elektroniniu būdu CVP IS priemonėmis teikiamą pasiūlymą gali užšifruoti. Instrukciją, kaip Rangovas gali užšifruoti elektroniniu būdu CVP IS priemonėmis teikiamą pasiūlymą, galima rasti Viešųjų pirkimų tarnybos puslapyje. 
6.2. Rangovas, nusprendęs pateikti užšifruotą pasiūlymą, turi:
6.2.1. ne vėliau nei iki pasiūlymų pateikimo termino pabaigos, naudodamasis CVP IS priemonėmis pateikti užšifruotą pasiūlymą (užšifruoti visus prisegamus pasiūlymo dokumentus) arba užšifruoti tik prisegamą užpildytą pasiūlymo dokumentą, kuriame nurodyta pasiūlymo kaina;
6.2.2 iki pasiūlymų vokų atplėšimo procedūros (posėdžio) pradžios, CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti Rangovo pateiktą užšifruotą pasiūlymą (toliau – slaptažodis);
6.2.3. Rangovui užšifravus visą teikiamą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkantysis subjektas negalėjo iššifruoti pasiūlymo, pasiūlymas bus laikomas nepateiktu ir nebus vertinamas.
6.3. Iškilus CVP IS techninėms problemoms, kai Rangovas neturi galimybės pateikti Perkančiajam subjektui slaptažodžio CVP IS susirašinėjimo priemonėmis, Rangovas turi teisę slaptažodį Perkančiajam subjektui pateikti kitomis priemonėmis pasirinktinai: Perkančiojo subjekto oficialiu elektroniniu paštu, raštu. Tokiu atveju Rangovas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jos telefonu ir (arba) kitais būdais).
6.4. Rangovas pateikti slaptažodį ne CVP IS susirašinėjimo priemonėmis gali tik tuo atveju, jeigu buvo užfiksuotos techninės problemos CVP IS sistemoje. 

7. PASIŪLYMŲ GALIOJIMO UŽTIKRINIMO REIKALAVIMAI
7.1. Pasiūlymo galiojimo užtikrinimas nereikalaujamas.

8. PIRKIMO DOKUMENTŲ PAAIŠKINIMAS IR PATIKSLINIMAS
8.1. Perkančiojo subjekto ir Rangovų paklausimai ir atsakymai vieni kitiems, atliekant Pirkimo procedūras, turi būti lietuvių kalba. Perkantysis subjektas visus gautus klausimus ir visus atsakymus į juos, visus kitus Pirkimo dokumentų paaiškinimus ir patikslinimus skelbs CVP IS, kur yra skelbiami visi šio Pirkimo dokumentai.
8.2. Perkantysis subjektas atsako tik CVP IS susirašinėjimo priemonėmis į kiekvieną Rangovo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 dienoms iki pasiūlymų pateikimo termino pabaigos;
8.3. Perkantysis subjektas, paaiškindamas ar pataisydamas Pirkimo dokumentus, privalo užtikrinti Rangovų anonimiškumą, t. y. privalo užtikrinti, kad Rangovas nesužinotų kitų Rangovų, dalyvaujančių Pirkimo procedūrose, pavadinimų ir kitų rekvizitų.
8.4. Pirkimo dokumentų paaiškinimai, patikslinimai ir pakeitimai teikiami CVP IS priemonėmis. Perkantysis subjektas, gavęs Rangovo klausimą dėl Pirkimo dokumentų, prireikus juos patikslina ar pakeičia. Jeigu dėl Pirkimo dokumentų pakeitimo būtina pratęsti pasiūlymų pateikimo terminą, Perkantysis subjektas terminą pratęsia tiek, kad Rangovai turėtų pakankamai laiko tinkamai parengti ir pateikti pasiūlymus. Apie Pirkimo dokumentų paaiškinimus, patikslinimus, pakeitimus ir, kai taikoma, pasiūlymų pateikimo termino pratęsimą, informuojama CVP IS priemonėmis.
8.5. Tuo atveju, kai pataisoma skelbime apie Pirkimą paskelbta informacija (jei taikomas), perkantysis subjektas privalo paskelbti skelbimo apie Pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį Rangovai, rengdami pasiūlymus, galėtų atsižvelgti į patikslinimus.
8.6. Bet kokia informacija, konkurso sąlygų paaiškinimai, pranešimai ar kitas perkančiojo subjekto ir Rangovo susirašinėjimas yra vykdomas tik CVP IS susirašinėjimo priemonėmis.
8.7. Perkantysis subjektas neketina rengti susitikimų su Rangovai dėl Pirkimo dokumentų paaiškinimų.

9. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪRA, VIETA IR LAIKAS 
9.1. Pirminis susipažinimas su CVP IS priemonėmis pateiktais Rangovų pasiūlymais vyks 30 min. po CVP IS nurodytos pasiūlymų pateikimo termino pabaigos. 
9.2. Rangovai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.

[bookmark: _Hlk3930678][bookmark: _Hlk3930659]10. PASIŪLYMŲ NAGRINĖJIMO, PALYGINIMO IR VERTINIMO PROCEDŪRA, ATMETIMO PRIEŽASTYS
[bookmark: _Hlk93014808]10.1. Pirkimui pasiūlymą pateikęs Rangovas nuo pasiūlymo pateikimo momento yra laikomas pirkimo dalyviu (toliau – dalyvis) ir bus laikomas suinteresuotu dalyviu tol, kol nebus galutinai pašalintas iš Pirkimo procedūros, tai yra kol jam nebus pranešta apie pasiūlymo atmetimą, ir kurio pašalinimas dėl pasibaigusio apskundimo termino nebegali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.
10.2. Perkantysis subjektas nevertins viso dalyvio pasiūlymo, jeigu patikrinęs jo dalį nustatys, kad pasiūlymas vadovaujantis Įstatymo reikalavimais turės būti atmetamas.
10.3. Nepriimtinu pasiūlymu bus laikomas toks pasiūlymas, kai:
10.3.1. Jis neatitinka Pirkimo dokumentuose nustatytų reikalavimų, įskaitant reikalavimus dėl Rangovo kvalifikacijos;
10.3.2. Jame pasiūlyta kaina viršija Pirkimui skirtas lėšas, Perkančiojo subjekto nustatytas prieš pradedant pirkimo procedūrą;
10.3.3. Jis gautas pavėluotai;
10.3.4. Dėl jo Perkantysis subjektas turi įrodymų apie neleistino susitarimo ar korupcijos atvejus;
10.3.5.Jame pasiūlyta dalyvio nepagrįsta ar netinkamai pagrįsta neįprastai maža kaina ar sąnaudos (kai vertinama).
10.4. Netinkamu pasiūlymu bus laikomas toks pasiūlymas, kuris neatitinka Pirkimo objekto ir be esminių pakeitimų negalėtų patenkinti pirkimo dokumentuose nustatytų Pirkimo objektui keliamų Perkančiojo subjekto poreikių ir reikalavimų.
10.5. Pasirinkti vertinimo kriterijai Perkančiajam subjektui nesuteikia neribotos pasirinkimo laisvės, užtikrina veiksmingą Rangovų konkurenciją, suformuluoti taip, kad Rangovų pasiūlymuose pateiktos informacijos atitiktį nustatytiems pasiūlymų vertinimo kriterijams būtų galima patikrinti, o kilus abejonėms patikrinti Rangovo pateiktos informacijos tikslumą ir įrodymus.
10.6. Perkantysis subjektas pasiūlymus nagrinėja ir vertina tokia tvarka - pirmiausia vertinama pasiūlyta per didelė, Perkančiajam subjektui nepriimtina kaina, pasiūlymų atitikimo Pirkimo dokumentuose nustatytiems reikalavimams, nesusijusiems su Pirkimo objektu, vertinimas, neįprastai maža kaina (kai vertinama), tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų (jeigu vertinama), ar šio dalyvio kvalifikacija atitinka nustatytus reikalavimus.
10.7. Vertinama, ar pasiūlyta kaina neviršija Pirkimui skirtų lėšų:
10.7.1 Laikoma, kad pasiūlyta kaina viršija Pirkimui skirtas lėšas, nustatytas Perkančiojo subjekto prieš pradedant Pirkimo procedūrą bei nurodytas perkančiojo subjekto Pirkimo dokumentuose. Perkantysis subjektas atmeta tokio Rangovo pasiūlymą, informuoja Rangovą apie jo pasiūlymo atmetimą ir toliau Rangovo pasiūlymo nevertina.
10.7.2. Jeigu ekonomiškai naudingiausiame pasiūlyme nurodyta kaina viršija Pirkimui skirtas lėšas, nustatytas Perkančiojo subjekto prieš pradedant Pirkimo procedūrą, ir Perkantysis subjektas Pirkimo dokumentuose nėra nurodęs Pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.
10.7.3. Pirkimui skirtų lėšų suma, nustatyta ir užfiksuota Perkančiojo subjekto rengiamuose dokumentuose prieš pradedant Pirkimo procedūras, gali būti keičiama, kai ji nėra nurodyta Pirkimo dokumentuose, Perkančiajam subjektui ekonomiškai naudingiausiame pasiūlyme nurodyta kaina yra priimtina ir Perkantysis subjektas gali pagrįsti šios kainos priimtinumą ir suderinamumą su racionalaus lėšų naudojimo principu.
10.8. Kai reikia, kreipiamasi dėl pasiūlymų paaiškinimų, patikslinimų ir pan.:
10.8.1. Jeigu dalyvis pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar šių dokumentų ar duomenų trūksta, Perkantysis subjektas, nepažeisdamas lygiateisiškumo ir skaidrumo principų, prašys Rangovo šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
[bookmark: _Hlk92357118]10.8.2. Perkantysis subjektas, vertindamas pasiūlymus ir nustatęs pasiūlyme nurodytos kainos ar sąnaudų apskaičiavimo aritmetinių klaidų, prašo Rangovo per Perkančiojo subjekto nustatytą terminą jas ištaisyti.
10.8.2.1. Taisydamas pasiūlyme nurodytas aritmetines klaidas, Rangovas gali taisyti kainos ar sąnaudų sudedamąsias dalis, tačiau negali atsisakyti kainos ar sąnaudų sudedamųjų dalių, papildyti kainos ar sąnaudų naujomis dalimis ar kitaip keisti pasiūlymo esmės. Kai taikomas fiksuotos kainos kainodaros metodas, negali būti keičiama susipažinimo su pasiūlymais metu užfiksuota bendra pasiūlymo kaina.
10.8.2.2. Kai taikomas fiksuoto įkainio arba fiksuoto įkainio su peržiūra kainodaros metodas, taisydamas aritmetines klaidas Rangovas gali taisyti susipažinimo su pasiūlymais metu užfiksuotą bendrą pasiūlymo kainą, įkainių sumą ir kitas sudedamąsias dalis, tačiau negali keisti susipažinimo su pasiūlymais metu pateiktų pradinių įkainių.
10.8.3. Perkantysis subjektas gali prašyti Rangovų patikslinti, papildyti ar paaiškinti pasiūlymus, tačiau negali prašyti, siūlyti ar leisti pakeisti pasiūlymo esmės, įskaitant kainos keitimą, ar atlikti kitus pakeitimus, dėl kurių Pirkimo dokumentų reikalavimų neatitinkantis pasiūlymas taptų juos atitinkančiu.
10.8.4. Perkantysis subjektas nenagrinėja Rangovo pasiūlymo patikslinimų ar paaiškinimų, pateiktų po pasiūlymų pateikimo termino pabaigos, jeigu jų Perkantysis subjektas nebuvo prašęs. Į tokius patikslinimus ar paaiškinimus neatsižvelgiama vertinant pasiūlymą.
10.9. Neįprastai maža pasiūlyta kaina:
10.9.1. Perkantysis subjektas gali pareikalauti, kad Rangovas pagrįstų pasiūlyme nurodytą kainą ar sąnaudas arba jų sudedamąsias dalis, jeigu jos Perkančiajam subjektui atrodo neįprastai mažos.
10.9.2. Perkantysis subjektas atmeta pasiūlymą, kuriame nurodyta neįprastai maža kaina ar sąnaudos, jeigu Rangovas nepateikia tinkamų pasiūlytos kainos ar sąnaudų pagrįstumo įrodymų.
10.10. Pasiūlymų vertinimo kriterijus
Pasiūlymai vertinami pagal ekonomiškai naudingiausio pasiūlymo kriterijų, taikant mažiausios kainos vertinimo kriterijų. Ekonomiškai naudingiausiu laikomas pasiūlymas, kuriame nurodyta mažiausia bendra Darbų kaina, apskaičiuota pagal pasiūlyme nurodytų įkainių sumą.
11.11. Prieš nustatant laimėjusį pasiūlymą, tikrinama, ar Rangovas neturi Pirkimo dokumentuose nustatytų pašalinimo pagrindų ir ar jo kvalifikacija atitinka Pirkimo dokumentuose nustatytus reikalavimus. Rangovas, neatitinkantis Pirkimo dokumentuose nustatytų reikalavimų arba turintis pašalinimo pagrindą, pašalinamas iš pirkimo procedūros teisės aktų ir Pirkimo dokumentų nustatyta tvarka.
11.11.1. Prieš nustatant laimėjusį pasiūlymą, nustačius galimą Pirkimo laimėtoją, Perkantysis subjektas kreipiasi į jį dėl aktualių dokumentų, patvirtinančių pašalinimo pagrindų nebuvimą ir atitiktį kvalifikacijos reikalavimams, pateikimo. Visų dalyvių kvalifikaciją patvirtinantys dokumentai netikrinami. Dokumentai, patvirtinantys teisę verstis pirkimo objektui reikalinga veikla, pateikiami kartu su pasiūlymu, jeigu pirkimo dokumentuose nenustatyta kitaip.
11.11.2. Dokumentams pateikti nustatomas protingas terminas, per kurį Rangovas gali juos gauti ir pateikti Perkančiajam subjektui. Jeigu pateikti dokumentai yra netikslūs, neišsamūs, klaidingi arba jų trūksta, Perkantysis subjektas prašo Rangovo juos patikslinti, papildyti arba paaiškinti per nustatytą protingą terminą, teisės aktuose nustatyta tvarka.
11.11.3. Nereikalaujama pateikti dokumentų, su kuriais Perkantysis subjektas gali tiesiogiai ir neatlygintinai susipažinti nacionalinėse duomenų bazėse, CVP IS arba kuriuos jau turi iš ankstesnių pirkimo procedūrų.
11.11.4. Užsienio valstybėse išduoti dokumentai pateikiami ir, kai taikoma, legalizuojami ar patvirtinami pažyma (Apostille) teisės aktų nustatyta tvarka.
11.11.5. Rangovas pirkimo dokumentuose nustatytus kvalifikacijos reikalavimus turi atitikti pasiūlymų pateikimo termino pabaigoje, išskyrus teisės aktuose ar pirkimo dokumentuose nustatytus atvejus.
11.11.6. Perkantysis subjektas, kilus pagrįstų abejonių dėl Rangovo atitikties nustatytiems reikalavimams, turi teisę kreiptis į kompetentingas institucijas ar kitus informacijos šaltinius dėl reikiamos informacijos gavimo.
11.11.7. Galimo laimėtojo kvalifikacija ir pašalinimo pagrindų nebuvimas tikrinami pagal pirkimo dokumentuose nustatytus reikalavimus ir teisės aktų nustatyta tvarka. Jeigu Rangovas neatitinka nustatytų reikalavimų, jo pasiūlymas atmetamas.
11.12. Jeigu Rangovas, siekdamas atitikti kvalifikacijos reikalavimus, remiasi kito ūkio subjekto pajėgumais ir nustatoma, kad šis ūkio subjektas neatitinka jam nustatytų reikalavimų, Perkantysis subjektas reikalauja Rangovas jį pakeisti reikalavimus atitinkančiu ūkio subjektu teisės aktuose nustatyta tvarka.
11.13. Pašalinus Rangovas iš pirkimo procedūros dėl neatitikties kvalifikacijos reikalavimams, jo pasiūlymas atmetamas ir, jeigu taikoma, toliau vertinamas pasiūlymų eilėje esantis Rangovas teisės aktų ir pirkimo dokumentų nustatyta tvarka.
11.14. Pasiūlymų atmetimo priežastys:
11.14.1. Dalyvio pateiktas galutinis pasiūlymas pripažįstamas nepriimtinu, kai dalyvio pasiūlyta kaina Perkančiajam subjektui nepriimtina;
11.14.2. Dalyvis pasiūlymą ar jo dalį pateikė ne CVP IS priemonėmis;
[bookmark: _Hlk85706653]11.14.3. Dalyvis pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad dalyvis pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
11.14.4. Dalyvis neatitinka minimalių kvalifikacijos reikalavimų, arba Perkančiojo subjekto prašymu nepateikė ar nepatikslino pateiktų netikslių ar neišsamių duomenų apie atitikimą;
11.14.5. Pasiūlymas neatitinka Pirkimo dokumentuose nustatytų reikalavimų, įskaitant kai dalyvis per Perkančiojo subjekto nurodytą terminą neištaisė aritmetinių klaidų ir (ar) nepaaiškino pasiūlymo, kai dalyvio pateikto pasiūlymo galiojimo terminas neatitinka Pirkimo dokumentuose nurodyto reikalaujamo pasiūlymo galiojimo termino;
11.14.6. Pateiktame pasiūlyme nurodyta kaina ar sąnaudos yra neįprastai mažos ir dalyvis, Perkančiojo subjekto prašymu, nepateikia tinkamų kainos ar sąnaudų pagrįstumo įrodymų ar per Perkančiojo subjekto nustatytą protingą terminą CVP IS priemonėmis nepateikia neįprastai mažos kainos ar sąnaudų pagrįstumo įrodymų;
11.14.7. Dalyvis apie nustatytų reikalavimų atitikimą yra pateikęs melagingą informaciją, kurią Perkantysis subjektas gali įrodyti bet kokiomis teisėtomis priemonėmis.
11.15. Apie pasiūlymo atmetimą ir tokio atmetimo priežastis dalyvis informuojamas raštu CVP IS priemonėmis.

12. PASIŪLYMŲ VERTINIMAS IR PALYGINIMAS, PASIŪLYMŲ EILĖ, LAIMĖTOJO NUSTATYMAS, SPRENDIMAS DĖL PIRKIMO SUTARTIES SUDARYMO, ATIDĖJIMO TERMINO TAIKYMO, INFORMAVIMAS APIE PIRKIMO PROCEDŪROS REZULTATUS
12.1. Pasiūlymai vertinami pagal mažiausios kainos kriterijų. Laimėjusiu pripažįstamas pasiūlymas, kuriame nurodyta mažiausia bendra pasiūlymo kaina.
12.2. Pasiūlymų eilė sudaroma pagal pasiūlytų kainų dydį – nuo mažiausios iki didžiausios. Kai kelių Rangovų pasiūlytos kainos yra vienodos, pirmesnis į pasiūlymų eilę įrašomas Rangovas, kurio pasiūlymas CVP IS pateiktas anksčiau. Kai pateikiamas tik vienas pasiūlymas, pasiūlymų eilė nesudaroma.
12.3. Perkantysis subjektas laimėjusiu nustato pasiūlymą, kuris atitinka Pirkimo dokumentuose nustatytus reikalavimus ir kurio pasiūlyta kaina yra mažiausia. Prieš nustatant laimėjusį pasiūlymą, patikrinama, ar Rangovas neturi Pirkimo dokumentuose nustatytų pašalinimo pagrindų ir ar atitinka nustatytus kvalifikacijos reikalavimus.
12.4. Perkantysis subjektas kandidatams ir dalyviams raštu praneša apie priimtą sprendimą nustatyti laimėjusį pasiūlymą ir, kai taikoma, nurodo pasiūlymų eilę, laimėjusį pasiūlymą bei kitą teisės aktuose nustatytą informaciją.
12.5. Jeigu laimėtojas nėra nustatomas, tais atvejais, kai Pirkimo procedūra buvo nutraukta, ar buvo paskelbta nesėkminga (kai per nustatytą terminą nepateikiamas nei vienas pasiūlymas arba visi Rangovai atsiima pasiūlymus), ar nebuvo sudaryta pirkimo sutartis (kai atmetami visi pasiūlymai, pasibaigia pasiūlymų galiojimo laikas ir pirkimo sutartis nesudaroma dėl priežasčių, kurios priklauso nuo Rangovo arba Rangovas atsisako sudaryti pirkimo sutartį), Perkantysis subjektas taip pat nurodys priežastis, dėl kurių buvo priimtas sprendimas nesudaryti pirkimo sutarties, pradėti Pirkimą iš naujo.
12.6. Suinteresuoti dalyviai nuo perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiojo subjekto pateikti laimėjusį pasiūlymą.
12.7. Perkantysis subjektas dalyvio pasiūlymą, sudarytą Pirkimo sutartį, jos pakeitimus (jei tokių bus), išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Rangovo komercinius interesus arba turėtų neigiamą poveikį Rangovų konkurencijai, ne vėliau kaip per 15 dienų nuo Pirkimo pirkimo sutarties sudarymo ar jos pakeitimo, bet ne vėliau kaip iki pirmojo mokėjimo pagal ją pradžios Viešųjų pirkimų tarnybos nustatyta tvarka paskelbs CVP IS, išskyrus kai nebus techninių galimybių tokiu būdu paskelbti informacijos.
12.8. Pirkimo sutartis turi būti sudaroma nedelsiant, bet ne anksčiau negu pasibaigė pirkimo sutarties sudarymo atidėjimo terminas (5 (penkių) darbo dienų laikotarpis nuo pranešimo apie sprendimą sudaryti pirkimo sutartį išsiuntimo dienos). Atidėjimo terminas gali būti netaikomas, kai vienintelis suinteresuotas Rangovas yra tas, su kuriuo sudaroma pirkimo sutartis, ir nėra kitų suinteresuotų kandidatų.
12.9. Jeigu Rangovas, kuriam buvo pasiūlyta sudaryti pirkimo sutartį, iki Perkančiojo subjekto nurodyto termino nepasirašo pirkimo sutarties, atsisako ją sudaryti arba nepateikia pirkimo sutarties įvykdymo užtikrinimo Sutartyje ir pirkimo dokumentuose nustatyta tvarka ir terminais, laikoma, kad Rangovas atsisakė sudaryti pirkimo sutartį. Tokiu atveju Perkantysis subjektas siūlo sudaryti pirkimo sutartį Rangovui, kurio pasiūlymas pagal nustatytą pasiūlymų eilę yra pirmas po Rangovo, atsisakiusio sudaryti pirkimo sutartį, jeigu tenkinamos Įstatymo 58 straipsnio 1 dalyje nustatytos sąlygos.

13. PRETENZIJŲ NAGRINĖJIMO TVARKA

13.1. Pretenzijos ir skundai bus nagrinėjami vadovaujantis Įstatymo VII skyriaus nuostatomis.
	
PIRKIMO SĄLYGŲ PRIEDAI: 
1. Techninė specifikacija.
2. Pasiūlymo forma;
3. Sutarties projektas;
4. Deklaracija;

